Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
25 ต.ค. 2559

ลุ้นไปที่เป้าหมายระยะสั้น 1,520 จุด… “ซื้อ” BJC คาดการณ์กำไร 3Q16 โตแก่ง
ดัชนี SET อยู่ที่ 1,502.60 จุด +2.23 จุด +0.15% ปริมาณซื้อขาย 22,770  ลบ.
 
แนวรับ :          1,490          แนวต้าน :          1,510 / 1,520
 
สรุปทิศทางและแนวโน้มตลาด
SET กำลังปรับสูงขึ้นไปทดสอบ 1,520 จุด ระยะสั้น: แม้มอง Upside ไม่มากนักที่ 1,520 จุด จาก 1) แนวโน้มดอกเบี้ยในประเทศต่ำหนุนกระแสเงินทุนไหลเข้าสินทรัพย์เสี่ยงอย่าง SET ต่อเนื่อง 2) ผลการดำเนินงาน Real Sector ที่เริ่มประกาศตั้งแต่สัปดาห์นี้เป็นต้นไป คาดว่าจะออกมาดี โดยเฉพาะกลุ่มค่าปลีกอย่าง BJC CPALL BEAUTY 3) เม็ดเงินลงทุนจากการซื้อหุ้น LTF ปลายปี…อย่างไรก็ดีการ “Selective” กลุ่มหุ้นที่ผลการดำเนินงาน 3Q16 ออกมาดี และมีโอกาสถูกปรับประมาณการกำไรเพิ่มคาดว่าจะให้ผลตอบแทนดีกว่าตลาด อย่าง BJC (กำไร 3Q16 รวม กำไร BIGC เป็นไตรมาสแรก และเริ่มรับรู้ผลของหนี้ รวมไปถึงดอกเบี้ยจ่ายที่ลดลง นอกจากนี้ยังมีโอกาสที่จะถูกนำเข้าไปรวมใน SET50 ต้นปีหน้าด้วย ขณะที่ทางเทคนิคมีรูปแบบ Cap with handle ระยะสัปดาห์ เป้าหมาย 70-75 บาท) CPALL BEAUTY EA KTC KKP และ KCE
 
หุ้นที่น่าสนใจทางเทคนิค
WHA “ซื้อ” ราคาหุ้นดีดตัวฟื้นตัวขึ้นยืนเหนือเส้นค่าเฉลี่ย 3 เดือน กำลังทดสอบ Downtrend Line พร้อมปริมาณการซื้อขายหนาแน่น สอดคล้องกับเครื่องมือ MACD ชี้ตัด Signal ขึ้นมีแนวโน้มเป็นบวก มีแนวต้านแรกที่ 3.28 บาท และถัดไปที่ 3.40 บาท
BWG “ซื้อ” ราคาหุ้นทะลุแนว Downtrend Line กลับมายืนเหนือเส้นค่าเฉลี่ย 3 เดือน  พร้อมปริมาณการซื้อขายสูงสนับสนุน สอดคล้องกับเครื่องมือ MACD พลิกเป็นบวกชี้ขึ้น และ DI+ ตัด DI- ขึ้นวันแรก มีแนวต้านแรกที่ 2.30 บาท และมีถัดไปที่ 2.40 บาท
EPG “ซื้อ” ราคาหุ้นฟื้นตัวขึ้นทะลุแนว Downtrend Line สอดคล้องกับเครื่องมือ MACD พลิกเป็นบวก และเส้นค่าเฉลี่ยทำ Golden Cross สนับสนุน เป็นจังหวะซื้อเก็งกำไร มีแนวต้านแรกที่ 13.90 บาท และมีเป้าหมายถัดไปที่ 14.40 บาท